হাইকোর্টের রায়ই বহাল, ওবিসি সংরক্ষণ নিয়ে সুপ্রিম কোর্টে খারিজ রাজ্যের আবেদন

ওয়েব ডেস্ক: ওবিসি সংরক্ষণ (OBC Reservation) নিয়ে রাজ্যের সুপ্রিম (Supreme Court) ধাক্কা। প্রশ্নের মুখে লক্ষ লক্ষ ওবিসি শংসাপত্রের ভবিষ্যৎ। কলকাতা হাইকোর্টের (Calcutta High Court) রায়ই বহাল রাখল শীর্ষ আদালত। এর আগে ৭৭টি অনগ্রসর শ্রেণীকে ওবিসি সংরক্ষণের আওতায় বাতিলের রায় দিয়েছিল হাইকোর্ট। তারপর সুপ্রিম কোর্টে যায় রাজ্য। সোমবার রাজ্যের (West Bengal Gov) সেই আবেদন খারিজ করে দিল সর্বোচ্চ আদালত।

সুপ্রিম কোর্টের প্রাক্তন প্রধান বিচারপতি ডিওয়াই চন্দ্রচূড় এই সংক্রান্ত মামলার শুনানিতে পর্যবেক্ষণে বলেছিলেন, ধর্মকে ভিত্তি করে কীভাবে সংরক্ষণ দেওয়া যায়? কোন সমীক্ষা বা কোন সব তথ্যের ভিত্তিতে এই সিদ্ধান্ত নেওয়া হয়েছে? ওবিসি সংরক্ষণ সংক্রান্ত যে কমিশন রয়েছে তাদের মতামত এক্ষেত্রে নেওয়া হয়েছিল কি না, সেই সব জবাব খতিয়ে দেখে শীর্ষ আদালত। সুপ্রিম কোর্ট স্পষ্ট জানিয়েছে, কলকাতা হাইকোর্টের ২১১ পাতার যে রায় দেয় তাতে হাত দেওয়ার কোনও জায়গা নেই। কলকাতা হাইকোর্টের রায় সঠিক। অর্থাৎ ৭৭টি নতুন শ্রেণিকে ওবিসিতে অন্তর্ভুক্ত করার রাজ্যের সিদ্ধান্ত সঠিক ছিল না। তাতে চূড়ান্ত সিলমোহর পড়ল।

আরও পড়ুন: প্রধানমন্ত্রী মোদিকে কেউ মনে রাখবে না, যেমন মানুষ গডসেকে রাখেনি: রাহুল

উল্লেখ্য, গত বছর মে মাসে কলকাতা হাইকোর্ট ২০১০ সালের পরে অনুমোদন করা ওবিসি শংসাপত্র বাতিল করে দেয়। পাঁচ লক্ষ শংসাপত্র বাতিল হয়। তবে হাইকোর্ট এটাও জানিয়ে দেয় যাঁরা ওই শংসাপত্রের নিরিখে যাঁরা কাজে নিয়োগের প্রক্রিয়ায় রয়েছেন বা ইতিমধ্যে চাকরি করছেন তাঁদের কোনও সমস্যা হবে না। বিচারপতি তপোব্রত চক্রবর্তী ও বিচারপতি রাজাশেখর মান্থা ওই রায় দেন।